da en en en fr de da id da sv da da da da da da da da da da da da nb da da pt en en da nb da da en en
Hverken politi eller ambulance blev tilkaldt – men det var nærved Stemning og såkaldt fest, da vi vandt inde-SM. - Svanholm Cricketklub
Onsdag d. 28. marts 2018 kl. 19:30 af Henrik Pfaff
Hvis man vil have stemning og larm, så er stedet Inde-SM for seniorer i Schneekloth-Hallen. Og i år var det ikke spillerne, der var ved at komme i håndgemæng, men en Ishøj-spiller og en svanholm-tilskuer - mere om det senere.
Det kan man regne med, når ”arveindendørsfjenderne” Svanholm og Ishøj mødes.
Selvom Svanholm kunne stille med et arsenal af landsholdsspillere og Ishøj ingen, er det ikke garanti for sejr, for Ishøj er simpelthen glimrende til dette lille spil ikke mindst i marken, hvor holdet er lynhurtigt, mens gærdespillerne er fremragende til at finde hullerne.
Og ved denne lejlighed fik man endog to opgør mellem de to klubber.
Først mellem Ishøj og Svanholms 2. hold, der var blevet nr. 2 og 3 i den indledende turnering. Svanholms 2. hold kunne stille op med to landsholdsspillere i form af Zameer Khan og Hamid Shah og en fhv. (læs Zishan Shah) og det blev en inciterende match, som Ishøj vandt med 132-131. En sekser på sidste bold fra Hamid Shah skulle have været en syver for uafgjort
Hamid Shah i fremstød
Den anden semifinale mellem repræsentanten for serie B Soranerne og Svanholms 1. hold var mindre ophidsende og vandtes af Svanholm med 155-42.
Soraneren var kommet med på lodtrækning mellem vores 3. hold, Hvidovre og Soranerne, der lå lige og som havde slået hinanden indbyrdes og vundet alle de øvrige. I øvrigt en flot indsats af vores 3.hold, der under ledelse af Shabaz Shazad mest klarede skærene mod garvede seniorhold ved hjælp af drenge og juniorer.
Så til den store finale, hvor man gennem årene har været vidne til at alt kan ske. Og når vi skriver alt, mener vi alt. En gang var vi ude for omkring 20, en gang raslede vores sidste fire gærder, da der manglede et par point. Den kamp står tilbage i erindringen, selvom gevinsterne har været flest.
Ishøj fik en glimrende start, men så raslede det, da Saif Ahmad tog 3 gærder og Ishøj ude for 96.
Jonas Henriksen løb sig selv ud på første bold, broder Mads straks efter og Svanholm var i knæ med 2 ude for 20.
Men Saud Munir indblandet i begge løbet ud situationer blev stående (hvilket han også havde pligt til) og anfører Wahab Hashmi lavede sine 21, dampen gik af Ishøj og Svanholm passerede i 11. over, så Inde-SM til Svanholm igen. Desværre gider KB’s seniorer ikke spille indendørs – det kunne have været nogen drabelige kampe mellem de tre hold.
Keeper Wahab Hashmi en trussel mod vort tidligere medlem Mati Malik
Midt i vores gærdehalvelg gik det amok i det ene hjørne, hvor nogle svanholmtilskuere talte med hinanden. Om hvad vides ikke, men i hvert fald opfattede en notorisk Ishøj-uromager blandt spillerne nogle ord, som han troede rettet mod ham og så var en vis herre løs. Hvis ikke nogle Ishøj-folk havde hevet i Ishøj-uromagere tilbage og nogle svanholm-folk i vores mand ved man aldrig om skadestuen var kommet på arbejde.
Men det hører ligesom til under det stævne !!!!
Bagest Wahab Hashmi (anf), Zeshan Khan, Mads Henriksen, Said Alam, Jonas Henriksen
Nederst: Saif Ahmad, Saud Munir
Semifinaler: Svanholm I 155 (Jonas Henriksen 32x, Wahab Hashmi 26 og Saif Ahmad 26 x) over Soranerne 42.
Ishøj 132 over Svanholm II 131 (Hamid Shah 44x, Zameer Khan 44x).
Finale: Ishøj 96 tabte til Svanholm I 97 (Wahab Hashmi 22x, Saud Munir 21x)